Ríkiskaup hefur í kjölfar útboðs gert rammasamning um tölvuvörur . Rammasamningnum er skipt í tvo flokka . Flokkur 1 Kaup á 10 eininingum eða færri ( tölvum og tölvuskjáum ) skulu fara fram með beinum kaupum við forgangsbirgja á fyrirfram skilgreindum búnaði í rammasamningnum á boðnum verðum sem sýnileg verða fyrir kaupendur á heimasíðu Ríkiskaupa . Forgangsbirgir er Opin kerfi hf . Kaup á 11 eða fleiri einingum ( tölvum eða tölvuskjáum ) skulu boðin út í örútboði meðal allra seljenda innan rammasamningsins , Advania Ísland ehf. , Origo hf. , og Opin kerfi hf . Kaupendur skulu fara í örútboð ef fyrirfram skilgreindur búnaður í rammasamningi þessum uppfyllir ekki tæknikröfur þeirra .